钦定古今图书集成/明伦汇编/氏族典/第411卷 > 《廖用贤尚友录》 > 杜锡
## 钦定古今图书集成/明伦汇编/氏族典/第411卷 > 《廖用贤尚友录》 > 杜锡

按《晋书杜预传》：“预子锡，字世嘏，少有盛名。起家长沙
王乂文学，累迁太子中舍人。性亮直忠烈，屡谏愍怀
太子，言辞恳切。太子患之。后置针著锡常所坐处毡
中，刺之流血。后转卫将军长史。惠帝反政，迁吏部郎、
城阳太守，不拜。仍迁尚书左丞。卒，子乂嗣。”